ИКОНОМИЧЕСКИ ФОРУМ И ИТАЛИАНСКА БИЗНЕС ДЕЛЕГАЦИЯ - ТЕХНОЛОГИИ ЗА АГРОИНДУСТРИЯТА, ПРОМИШЛЕНОСТТА И ИНФРАСТРУКТУРАТА
 
2 НОЕМВРИ 2015 - ХОТЕЛ ХИЛТЪН бул. „България”, 1 – Зала Мусала
 
Уважаеми Господа,
ИЧЕ - АГЕНЦИЯ, КОНФИНДУСТРИЯ и УНИОНКАМЕРЕ, под патронажа на италианските Министерства на външните работи и международното сътрудничество и на Икономическото развитие, организират посещение  на италианска бизнес делегация, водена от Министъра на външните работи и на международното сътрудничество,  Паоло Джентилони. В делегацията участват италиански производители на машини,  инсталации и системи  за  индустрията, селското стопанство, животновъдството, производство на храни, инфраструктурата.
Програмата на събитието ще се състои от:
Конференция
На 2 ноември от 11.00 до 12.00 ч. ,регистрация от 10.30 ч.,  външните министри на двете страни, Даниел Митов и Паоло Джентилони, Посланикът на Република Италия в България Марко Контичели, и други официални лица, ще поздравят присъстващите и ще говорят за перспективите за развитие на българо-италианските търговски отношения. 
Технически панели
Веднага след пленарната част италианските делегати и българските фирми и организации ще чуят изказванията на представители на браншови организации от двете страни, които ще изтъкнат силните страни и потребностите на съответните сектори. 
Обяд бюфет  - За всички гости – от 13.30 до 14.30 във фоайето на зала Мусала
Двустранни срещи 
От 15.00 до 17.30, също в зала Мусала, ще се проведат двустранните бизнес срещи  - първи контакти на  италианските фирми с потенциални български партньори
Участието в конференцията и срещите е безплатно.  Има осигурен превод. 
 
ПРИЛАГАМЕ:
профилите на италианските фирми и
формуляр заявка за участие
 
Моля, върнете ни заявката не по-късно от 22 октомври.
Срещите ще протекат по съставен график (по  20 - 30 мин всяка, според броя на заявките). 
Ще се свържем с Вас своевременно, за да уточним часа. 
 
Очакваме Ви.
 
С уважение
 
Чинция Бруно, Директор, ИЧЕ – Италианска търговска агенция, Офис в София
Роберто Маскали, Директор, Конфиндустрия България
Марко Монтеки, Президент, Италианска търговска камара в България

